Sunan Ampel

Sayyid Ali Rahmatullah atau dikenal jo namo Sunan Ampel adolah saurang wali nan manyebarkan ajaran agamo Islam di Jawa . Inyo lahia pado taun 1401 di Karajaan Jeumpa. Sunan Ampel adolah anak dari Syekh Ibrahim As-Samarqandy jo Dewi Candrawulan. Sunan Ampel juo kamanakan dari Dyah Dwarawati, istri dari Bhre Kertabhumi, rajo Majapahit .Handoko, putut. 2017. A Historical Value of Sunan Ampel (Raden Rahmad) and Sunan Boto Putih (Lanang Dhangiran) Surabaya. In Nurul Izzati Septiana (Ed.), Harmony Through Multidisciplinary Study (hal 2). Universitas Raden Rahmad. http://repository.unitomo.ac.id/561/1/UNIRA%20-ok-ilovepdf-compressed.pdf

 Riwayaik Hiduik 
Katiko ibu kota Campo jatuah ka Vietnam pado taun 1471, Sunan Ampel bajalan ka Nusantara. Baliau tingga salamo duo bulan di Palembang dan sukses mamasuakan agamo Adipati Palembang, Arya Damar, ka agamo Islam. Rombongannyo kamudian malanjuikan jo kapa, baranti di palabuahan Jepara, dan akhianyo tibo di Tuban. Sasudah Sunan Ampel dianggap cukuik pandai, ayahnyo maagiah tugas ka Jawa untuak manyebarkan agamo Islam.Ambrosius Harto Manumoyoso, Caecilla Mediana (27 Maret 2025) "Menempel Panca-Sila Sunan Ampel" Kompas.

Sayid Ali Rahmatullah datang ka Jawa basamo ayahnyo, Syekh Ibrahim Asmaraqandi, untuak manyebarkan agamo Islam. Inyo juo mangunjuangi eteknyo, Dewi Dwarawati, nan manjadi istri Rajo Kertabhumi.

Kapa Raden Santri jo rombongannyo tibo di sabalah timur Bandar Tuban, nan disabuik Gisik (kini Gesikharjo). Pandaratan di Gisik dilakukan sabagai bantuak hati-hati, karano Tuban wakatu itu adolah Palabuahan Internasional Majapahit .  Jo mandarek di tampek nan kurang rami ko, Syekh Ibrahim As-Samarqandi mamulai dakwahnyo.

Indak lamo sasudah tibo di Tuban, ayah Raden Santri jatuah sakik, kamudian sasudah itu beliau maningga, lalu dimakamkan di daerah pasisia Gesikharjo, Palang, Tuban . Sasudah ayahnyo maningga, Raden Rahmat malanjuikan pajalanan dakwahnyo ka saluruah Nusa Tenggara. Baliau kamudian marantau basamo Raden Santri sarato Raden Burereh (Abu Hurairah) ka Majapahit manamui eteknyo, Dwarawati, salah surang istri rajo Majapahit. Dari siko, dipakiroan baso Raden Rahmat mandapek izin untuak managakan pesantren di Ampel.

Salain managakan pesantren, Sunan Ampel dipicayo jugo untuak manjabaik sabagai Adipati di Surabaya untuak manggantian Arya Lembu Suro, hal iko dinyatokan dalam catatan Bupati Sedjarah Soerabaja nan babunyi sarupo barikuik :

"punika panjenengan ing kabupaten surapringga, kangjeng sinuhun ngampeldenta, nami pangeran rahmat, juluk seh mahdum, seda kasareaken ing ngampel" Handoko, putut. 2017. A Historical Value of Sunan Ampel (Raden Rahmad) and Sunan Boto Putih (Lanang Dhangiran) Surabaya. In Nurul Izzati Septiana (Ed.), Harmony Through Multidisciplinary Study (hal 2). Universitas Raden Rahmad. http://repository.unitomo.ac.id/561/1/UNIRA%20-ok-ilovepdf-compressed.pdfSumber Sejarah Catat Sunan Ampel Jadi Bupati Pertama Surabaya di portalmajalengka.pikiran-rakyat.com/ nan kamudian sasudah inyo maningga digantikan dek Sunan Madjaaulagung nan kasudahan salah surang katurunannyo banamo Sayyid Maulana Umar Mas'ud managakan Karajaan Bawean di Gresik. Sejarah Sunan Madjaagung, Wali Keturunan Majapahit dan Sunan Giri yang Dimakamkan di Mojoagung di kabarjombang.com/

Sasudah satahun di Majapahit, inyo nio babaliak ka Champa, tapi karajaan tasabuik alah hancua dan dikuasoi dek Rajo Pelbegu dari karajaan Koci. Dek pituah dari Rajo Kertabhumi, Raden Santri disuruah manatap di Gresik.  

 Ajaran 
Moh limo, Mohlimo atau Molimo ( Moh : jan namuah, limo : limo) adolah falsafah dakwah Sunan Ampel untuak mampaelokan akhlak nan rusak dalam masyarakaik pado maso itu, yaitu:

 Moh Mabok : indak nio minum alkohol, khamr dan sabagainyo.
 Moh Main : indak amuah main judi, undian, bataruah dan sabagainyo.
 Moh Madon : indak namuah bazina, homoseksual, lesbi dan sabagainyo.
 Moh Madat : indak namuah mamakai narkoba dan sabagainyo.
 Moh Maling : indak namuah mancilok, korupsi, marampok dan sabagainyo.

Ajaran iko muncua salamo Karajaan Majapahit abaik ka-15, nan sadang kacau balau dek parang saudara, panurunan moral, jo kasus judi, parampokan, jo pamerkosaan nan marajalela. Kaadaan iko mandorong Rajo Majapahit, Dyah Kertawijaya, untuak maajak Sunan Ampel manolong mampaelok parangai masyarakaik. 

 Pamakaman 
ka|jmpl|200x200px|Makam Sunan Ampel di Kota Surabaya .
Pado taun 1479, Sunan Ampel managakan Musajik Agung Demak . Panaruihnyo yakni Raden Zainal Abidin, nan disabuik juo jo namo Sunan Demak, malanjuikan karajo dakwahnyo di Demak. Sunan Demak ko marupoan anak laki-laki dari bininyo nan Dewi Karimah.

Anak tarakhia dari Raden Zainal Abidin, tacataik sabagai Imam Musajik Agung, banamo Raden Zakaria (Pangeran Sotopuro).

Sunan Ampel maningga pado taun 1481.  Baliau dikubuan di Surabaya, Jawa Timur .  Kuburannyo barado di Musajik Ampel .

Kategori:Wiki Cinto Ramadan 2026

 Rujuakan